turjo4nis/wikipedia-bn-dump-20250701 huggingface dataset:
যাদবপুর রেলওয়ে স্টেশন

যাদবপুর রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক  দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। যাদবপুর রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ১১৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। যাদবপুর রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি যাদবপুর ও তার পার্শ্ববর্তী এলাকাগুলিতে রেল পরিষেবা প্রদান করে।

ভৌগোলিক অবস্থান
যাদবপুর রেলওয়ে স্টেশনের অবস্থান হল । এর গড় উচ্চতা হল ।

ইতিহাস
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে যাদবপুর পর্যন্ত  বিস্তৃত ব্রডগেজ রেলপথ নির্মাণ করেছিল।

বৈদ্যুতিকরণ
শিয়ালদহ থেকে যাদবপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।

তথ্যসূত্র

বহিঃসংযোগ
  
  
 

কলকাতার রেলওয়ে স্টেশন
কলকাতা শহরতলি রেল স্টেশন
১৮৬২-এ ভারতে চালু রেলওয়ে স্টেশন
শিয়ালদহ দক্ষিণ লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৬২-এ ভারতে প্রতিষ্ঠিত
শিয়ালদহ রেল বিভাগ
১৮৬২-এ চালু রেলওয়ে স্টেশন
কিবোর্ড প্রযুক্তি

কম্পিউটার কিবোর্ড তাদের ব্যবহার করা সুইচ প্রযুক্তির ভিত্তিতে শ্রেণিবদ্ধ করা যায়।বর্ণানুক্রমিক কিবোর্ডগুলোর সাধারণত ৮০ থেকে ১১০টি টেকসই সুইচ থাকে, প্রতিটির জন্যে একটি করে। সুইচ প্রযুক্তি নির্বাচন কী প্রতিস্পন্দন (কী রেসপন্স, কী যে চাপা হয়ে তার ইতিবাচক ফিডব্যাক) ও প্রাক গমনকে (প্রি ট্র‍্যাভেল, কী ঠিকভাবে চাপার জন্যে প্রয়োজনীয় দূরত্ব) প্রভাবিত করে। নতুনতর কিবোর্ড মডেলগুলো সাশ্রয়ের জন্যে বিভিন্ন প্রযুক্তির মিশ্রিত রূপ ব্যবহার করে।

ধরণ

মেমব্রেন কিবোর্ড 

দুপ্রকারের মেমব্রেন-ভিত্তিক কিবোর্ড রয়েছে, ফ্ল্যাট-প্যানেল মেমব্রেন ও ফুল-ট্র‍্যাভেল মেমব্রেন কিবোর্ড:

ফটোকপি মেশিন বা মাইক্রোওয়েভ ওভেনের মত যন্ত্রপাতিতে ফ্ল্যাট-প্যানেল মেমব্রেন কিবোর্ডের দেখা পাওয়া যায়। একটি সাধারণ ডিজাইন যা তিনটি স্তর নিয়ে গঠিত। শীর্ষ স্তরে সামনে ছাপানো লেবেল ও পেছনে পরিবাহী ডোরা রয়েছে। এর নিচে আছে একটা ব্যবধান স্তর, যা সামনের পেছনের স্তরকে আলাদা করে রাখে যাতে সাধারণভাবে কোন বৈদ্যুতিক আদানপ্রদান না ঘটে। পেছনের স্তরে উল্লম্বভাবে সামনের লেয়ারের দিকে ছাপানো পরিবাহী ডোরা রাখে। যখন একসাথে থাকে, এ ডোরাগুলো একটি গ্রিড গঠন করে। যখন ব্যবহারকারী নির্দিষ্ট অবস্থানে চাপে, আঙ্গুল শীর্ষ স্তর ব্যবধানকারী স্তরের মধ্য দিয়ে নিচে নিয়ে যায় যা গ্রিডের ইন্টারসেকশবে একটি সার্কিট বন্ধ করে দেয়। এটা কম্পিউটার অথবা কিবোর্ড নিয়ন্ত্রণ প্রসেসরকে ইঙ্গিত করে যে নির্দিষ্ট বাটন চাপা হয়েছে।

সাধারণত ফ্ল্যাট-প্যানেল মেমব্রেন কিবোর্ড উল্লেখযোগ্য ভৌত ফিডব্যাক তৈরি করে না। তাই এটি ব্যবহার করা যন্ত্রগুলো কী চাপার পর একটি বিপ উদগম বা লাইট ফ্ল্যাশ করে। তারা অধিকাংশ সময় রুঢ় পরিবেশে ব্যবহার করা হয়। যদিও ব্যক্তিগত কম্পিউটারের প্রথম দিনগুলোতে তারা ব্যবহৃত হতো, মেকানিক্যাল সুইচ কিবোর্ড তাদের সে জায়গা দখল করে নিয়েছে।

ফুল-ট্র‍্যাভেল মেমব্রেন-ভিত্তিক কিবোর্ডগুলো বর্তমানের সবচেয়ে পরিচিত কিবোর্ড। তাদের এক-টুকরা প্লাস্টিক কীটপ/সুইচ প্লাগার আছে যা বৈদ্যুতিক সুইচ ম্যাট্রিক্সে যোগাযোগ বাস্তবায়ন করতে একটি মেমব্রেনে চাপানো হয়।

ক্যাপাসিটিভ কিবোর্ড 
এ ধরনের কিবোর্ডে একটি কী চাপা তড়িত প্যাডের আধৃতি পরিবর্তিত হয়। এ ছাঁচটি প্রতিটির জন্যে একটি করে দুটো ত-আকৃতির তড়িত-ধারক প্যাড নিয়ে গঠিত, যা একটি পিসিবির উপর ছাপানো এবং সোল্ডারমাস্কের একটি অন্তরক ও মোটা ফিল্ম দ্বারা আচ্ছাদিত।

এ ধারণার জটিলতা সত্ত্বেও ক্যাপাচিটিভ সুইচিঙের এ পদ্ধতিটি বাস্তবিকভাবে সাধারণ। এর চলনশীল অংশ একটি ফ্ল্যাট ফোমে শেষ হয়েছে।

তথ্যসূত্র

বহিঃসংযোগ

কম্পিউটার কিবোর্ড
দ্য সোপরানোস

দ্য সোপরানোস ডেভিড চেসসৃষ্ট একটি মার্কিন টেলিভিশন সিরিজ। সিরিজটির কেন্দ্রীয় চরিত্র টনি সোপরানো। টনি সোপরানো নিউ জার্সিস্থ ইতালিয়ান-মার্কিন মাফিয়া সংগঠনের শীর্ষস্থানীয় একজন। সিরিজের দেখানো হয় সোপরানো কীভাবে তার পরিবার ও মাফিয়া দল সামাল দেয়। সিরিজটি এইচবিওতে ১৯৯৯ সাল থেকে ২০০৭ সাল পর্যন্ত ছয় মৌসুম ও ৮৬টি পর্ব ধরে প্রচারিত হয়। এটি সর্বকালের সর্বশ্রেষ্ঠ টিভি সিরিজগুলোর একটি হিসেবে বিবেচিত হয়।

তথ্যসূত্র 

এদ্‌গার পুরস্কার বিজয়ী
ইংরেজি ভাষার টেলিভিশন অনুষ্ঠান
জেঠালাল গাড়া (চরিত্র)

জেঠালাল গাড়া (পুরো নাম জেঠালাল চম্পকলাল গাড়া) একটি চরিত্র যেটি ভারতীয় টেলিভিশন ধারাবাহিক তারক মেহতা কা উল্টা চশমাতে দিলীপ জোশি ধারণ করেছে। এটি এই ধারাবাহিকটির মূল চরিত্র। এটি অত্যন্ত দর্শকপ্রিয় এবং বিশ্বাস করা যায় ধারাবাহিকটি এই চরিত্রটি ছাড়া চালানো সম্ভব নয়।

চরিত্র পরিচিতি

গাড়া পরিবার 
এটি হলো একটি হিন্দু জৈন মিশ্র পরিবার, যারা মূলত কাচ্ জেলার ভাচাও গ্রাম থেকে এসেছে এবং দয়া আহমেদাবাদ থেকে । এ পরিবারে চারজন সদস্য - জেঠালাল, তার বউ দয়া, তার বাবা চম্পকলাল এবং তার ছেলে টাপু। জেঠালাল, দয়া এবং চম্পকলাল ইংরেজিতে দুর্বল কিন্তু টাপু মেধাবী এবং ইংরেজিতে পারদর্শী। তাদের পারিবারিক বন্ধন গাঢ়। তাদের নিজস্ব একটি দোকান রয়েছে "গাড়া ইলেকট্রনিক্স" নামে যেটি জেঠালাল পরিচালনা করে।

জেঠালাল চম্পকলাল গাড়া 
এটি চরিত্রায়ণ করেছে দিলীপ জোশি। সে ধারাবাহিকটির মূল চরিত্র এবং তাকে ঘিরেই ধারাবাহিকটির কাহিনী তৈরি হয়। জেঠালাল খুব বেশি লম্বা নয়, তার ওজন বেশি এবং তার ছোট গোঁফ রয়েছে। সে একজন সৎ ব্যবসায়ী, আদর্শ ছেলে, স্বামী এবং পিতা। চরিত্রে সে একজন অযত্নবান, অলস প্রকৃতির মানুষ। সে খেতে ভালোবাসে ও তার প্রিয় খাদ্য হলো গুজরাটি খাবার "জালেবী (জিলাপি)" এবং "ফাফড়া"। অনেক সময় তার বাবা তাকে বকা দেয় দয়া এবং টাপুর প্রতি কড়া হওয়ার জন্য। যদিও সে তার বাবাকে ভয় পায় সে তার বাবার সম্মান করে এবং সবসময় যেখানে সেখানে তার বাবার পা ছুয়ে তার আশীর্বাদ নেয়। সে টাপুর ব্যাপারে খুবই যত্নবান এবং "ভিড়ে" থেকে তাকে সবসময় রক্ষা করে যে টাপুর দুষ্টামির বিচার নিয়ে আসে। এবং তাদের মধ্যে ঝগড়া শুরু হয়। তার একটি দোকান রয়েছে "গাড়া ইলেকট্রনিক্স" নামে। চম্পকলাল তাকে জেঠিয়া বলে ডাকে। দয়া তাকে টাপু কে পাপা (টাপুর বাবা), ববিতা তাকে জেঠাজি এবং সোসাইটির অন্যান্য মহিলারা জেঠাভাই বলে ডাকে। জেঠালাল তার স্ত্রী দয়াকে গভীরভাবে ভালোবাসলেও ববিতার প্রতি তার গোপন আকর্ষণ রয়েছে। সে ববিতা কে পটানোর কোনো সুযোগ হাতছাড়া করতে চায় না। জেঠালাল এর মতে তার ভাগ্য অনেক খারাপ যার ফলে সে সবসময় বিপদে পড়ে। সে সবসময় তার শ্যালক সুন্দরলাল এর উপর বিরক্ত থাকে। কিন্তু দয়ার কারণে সবসময় চুপ থাকে যে তার ভাইকে অনেক ভালোবাসে। তাদের দুইজনের মধ্যে একটি শীতল যুদ্ধ আছে যেটির ব্যাপারে তার বন্ধু তারাক মেহতা ছাড়া কেউই অবগত নয়। তার দোকানের কর্মচারী নাটু কাকা তাকে সবসময় বেতন বাড়ানোর জন্য দাবি করে, এবং বাঘা তার বিভিন্ন রকমের বুদ্ধি ও তার প্রেমিকা বাউরি দোকান চলার সময় তাকে বিরক্ত করে। তার মূল শত্রু হলো কৃষ্ণাণ আইয়ার, ববিতার স্বামী। তার সবচেয়ে কাছের বন্ধু হলো তারাক মেহতা, যে জেঠালাল কে বিপদ থেকে উদ্ধার করে। তাই জেঠালাল তাকে "ফায়ার ব্রিগেড" বলে ডাকে।

দয়া জেঠালাল গাড়া 
দয়া ভাবী এবং দয়া বেন নামেও পরিচিত।    চরিত্রটি ধারণ করেছে দিশা ভাকানি। সে জেঠালাল এর বউ। সে আহমেদাবাদ থেকে এসেছে এবং "গরবা" নৃত্য করতে ভালোবাসে।

পুরস্কার

তথ্যসূত্র

বহিঃসংযোগ
 

২০০৮-এ প্রবর্তিত টেলিভিশন চরিত্র
আবান বিন উসমান বিন আফফান

আবান বিন উসমান বিন আফফান (মৃত্যু ১০৫ হিজরি/৭২৩ ঈসায়ী) ছিলেন একজন বিশিষ্ট মুহাদ্দিস, ফকিহ, মুফাসসির, এবং ইতিহাসবিদ।

জীবনী 
আবান বিন উসমান বিন আফফান ছিলেন ইসলামের তৃতীয় খলিফা উসমান বিন আফফানের পুত্র। তার মায়ের নাম উম্মু আমর বিনতে জান্দাব। তিনি হচ্ছেন প্রথম ইতিহাসবিদ যিনি মুহাম্মাদের মাগাজী রচনা করেছিলেন। একই সাথে তিনি ছিলেন হাদিস ও ফিকহ শাস্ত্রের পণ্ডিত ব্যক্তিত্ব।

হাদিস বর্ণনা 

হাদিস বর্ণনায় আবান বিন উসমানের বিশেষ অবদান রয়েছে। তিনি অনেক হাদিস বর্ণনা করেছেন।

তথ্যসূত্র 

৭২৩-এ মৃত্যু
মুহাদ্দিস
সুন্নি মুসলিম পণ্ডিত
রাশিদুন খলিফার সন্তান
মদিনার উমাইয়া গভর্নর
উমাইয়া রাজবংশ
৭ম শতাব্দীর আরব ব্যক্তি
৮ম শতাব্দীর আরব ব্যক্তি
হাদিস বর্ণনাকারী তাবেয়ী
সাজিদ রাজার বাড়ি

সাজিদ রাজার বাড়ি সিলেটের একটি ঐতিহাসিক স্থাপনা। ১৮ শতকের প্রথম দিকে জমিদার সাজিদ রাজা কর্তৃক নির্মিত হয় এই বাড়িটি।

অবস্থান 
সিলেটের সীমান্ত উপজেলা জকিগঞ্জের কাজলসার ইউনিয়নের সুরমা নদীর তীরবর্তী আটগ্রামে অবস্থিত সাজিদ রাজার বাড়ি।  জকিগঞ্জের ইতিহাস ও ঐতিহ্যের গুরুত্বপূর্ণ অংশ হিসাবে গণ্য করা হয় আটগ্রাম বাজারের সন্নিকটে সুরমা নদীর তীরে অবস্থিত বিখ্যাত এ জমিদার বাড়িটিকে।

ইতিহাস
১৮ শতকের প্রথম দিকে জমিদার সাজিদ রাজা জকিগঞ্জের উপজেলা ও এর আশপাশ শাসন করতেন। প্রাজাদের দেখভাল করার জন্য কাঠ দ্বারা নির্মিত গাড়ি ও হাতিতে সওয়ার হয়ে পুরো রাজ্য ঘুরে বেড়াতেন। তার দ্বারা নির্মিত বাড়ি, বিচারালয়, মসজিদ ও পুকুর এখনও ইতিহাস ঐতিহ্যের নিদর্শন হয়ে দাঁড়িয়ে আছে।

১৩ চালা টিনের ঘর  
প্রায় ১৫ একর জমির উপর এই বাড়িতে রয়েছে ১৩ চালার একটি টিনের ঘর। ব্রিটিশ আমলে জমিদার সাজিদ রাজার বোনের উত্তরাধিকারী তার বাবা মৌলভী দেওয়ান দিগার উদ্দিন আহমদ চৌধুরী ও তার দুই চাচা দেওয়ান আজিজ উদ্দিন আহমদ চৌধুরী, মইন উদ্দিন আহমদ চৌধুরী শখের বশে এ ঘর তৈরি করেন। তৎকালীন ১৩ হাজার টাকা মজুরিতে কলকাতার মিস্ত্রিরা তেরটি চাল তৈরি করেন। টিন এবং কাঠের কারুকার্যমণ্ডিত চালাগুলো।
কাঠ-বাঁশের খানার বেড়ার ওপর চুনসুরকির ব্যবহার করা হয়েছে যা কিনা প্রাচীন ঐতিহ্যের নিদর্শন বহন করে। ঘরগুলোর পুরো ছাদ ও খুঁটিগুলো কাঠের তৈরি এবং মেঝে পাকা। এক কক্ষের বিশাল একটি ঘর বৈঠকখানা হিসেবেই ব্যবহার হত যেখানে একসময় হাসন রাজাসহ জমিদারদের আড্ডা বসত।

মসজিদ 
ধর্মপ্রাণ সাজিদ রাজা নামাজ পড়ার সুবিধার্তে ১৭৪০ খৃষ্টাব্দে তার বাড়ির সামনে পিলার ও গম্ভুজের তৈরী সুদৃশ্য মসজিদটি নির্মাণ করেন। একটি উঁচু ভিত্তির উপর মসজিদের মূল স্থাপনাটি প্রতিষ্টিত হওয়ায় মুসল্লীদের উঠানামার জন্য তেরী করা হয় সুদৃশ্য ও মজবুত সিঁড়ি।

পুকুর
বরাক নদীর উজান ঢলে ভেসে যাওয়ার জন্য জনগণের মাঝে পানির জন্য হাহাকারের সৃষ্টি হত। পানির হাহাকার দূর করার জন্য বাড়ির আঙ্গিনায় ৮ একর ভূমির উপর খনন করেন রাজা।

তথ্যসূত্র

সিলেট জেলার দর্শনীয় স্থান
সিলেট জেলার প্রত্নতাত্ত্বিক স্থাপনা
ইতিহাসের তত্ত্ব
হারুনুর রশিদ (দ্ব্যর্থতা নিরসন)

হারুনুর রশিদ ছিলেন পঞ্চম আব্বাসীয় খলিফা। তবে এই নামে নিম্নের ব্যক্তিবর্গকেও নির্দেশ করতে পারেঃ

 হারুনুর রশীদ (লক্ষ্মীপুরের রাজনীতিবিদ), বাংলাদেশী রাজনীতিবিদ ও লক্ষ্মীপুর-২ আসনের সাবেক সংসদ সদস্য।
 এম হারুন-অর-রশিদ, বীর প্রতীক খেতাবপ্রাপ্ত মুক্তিযোদ্ধা।
 হারুন-উর রশিদ (বীর প্রতীক), বীর প্রতীক খেতাবপ্রাপ্ত কিশোরগঞ্জ জেলার মুক্তিযোদ্ধা।
 হারুন অর রশিদ খান -বাংলাদেশী রাজনীতিবিদ ও চাঁদপুর-৩ আসনের সাবেক সংসদ সদস্য।

আরও দেখুন
 হারুনুর রশীদ (দ্ব্যর্থতা নিরসন)
 হারুন অর রশিদ -জাতীয় বিশ্ববিদ্যালয়ের সাবেক উপাচার্য।
 হারুন-অর-রশীদ (কৃষিতত্ত্ববিদ) -পটুয়াখালী বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।
 হারুন-অর-রশিদ -বাংলাদেশী রাজনীতিবিদ ও কুমিল্লা-৩ আসনের সাবেক সংসদ সদস্য।
 হারুন অর রশিদ (ঢাকার রাজনীতিবিদ) -বাংলাদেশী রাজনীতিবিদ ও ঢাকা-৮ আসনের সাবেক সংসদ সদস্য।
কাঞ্চনজঙ্ঘা জাতীয় উদ্যান

কাঞ্চনজঙ্ঘা জাতীয় উদ্যান বা কাঞ্চনজঙ্ঘা জীবমণ্ডল সংরক্ষণ ভারতের সিক্কিমে অবস্থিত জাতীয় উদ্যান এবং জীবমণ্ডল সংরক্ষণ উদ্যান। ২০১৬ সালের জুলাই মাসে অনুষ্ঠিত হওয়া ৪০তম অধিবেশনে একে ইউনেস্কো দ্বারা বিশ্ব ঐতিহ্যবাহী স্থানের তালিকায় অন্তর্ভুক্ত করা হয়। সাথে এটি ভারতের প্রথম মিশ্রিত ঐতিহ্যবাহী স্থান এই জাতীয় উদ্যানের নাম কাঞ্চনজঙ্ঘা শৃঙ্গের নামে রাখা হয়েছে। কাঞ্চনজঙ্ঘা ভারতের অন্যতম উচ্চতম ও পৃথিবীর তৃতীয় উচ্চতম শৃঙ্গ এবং এর উচ্চতা ৮,৫৮৬ মিটার।
উদ্যানটির ক্ষেত্রফল ১,৭৮৪ বর্গ কি.মি.।

মানব ইতিহাস 
জাতীয় উদ্যানটির ভিতর কিছু লেপচা জনজাতির লোকের বসতি আছে।

উদ্যানটির ভিতর থলুং মনেস্ট্রি অবস্থিত। এই গুম্ফা জাতীয় উদ্যানটির বাফার জোনে অবস্থিত। এটি সিক্কিমের অন্যতম পবিত্র বৌদ্ধ মনেস্ট্রি।

ভূগোল 

কাঞ্চনজঙ্ঘা জাতীয় উদ্যান সিক্কিমের উত্তর সিক্কিম জেলা ও পশ্চিম সিক্কিম জেলায় অবস্থিত। এর উচ্চতা ১,৮২৯ মিটার থেকে ৮,৫৫০ মিটার এবং মোট ক্ষেত্রফল ৮৪৯.৫ বর্গ কি.মি.।

এর উত্তরে তিব্বতের কমোলাংমা জাতীয় প্রকৃতি সংরক্ষণ এবং পশ্চিমে নেপালের কাঞ্চনজঙ্ঘা সংরক্ষিত অঞ্চল অবস্থিত।

তথ্যসূত্র

বহিঃসংযোগ 

সিক্কিমের জাতীউ উদ্যান
ভারতের বিশ্ব ঐতিহ্যবাহী স্থান
মংগন জেলা
দক্ষিণ শালমারা-মানকাচর জেলা

দক্ষিণ শালমারা-মানকাচর জেলা অসমের ৩৫টি জেলার ভিতর নতুন জেলা। গুয়াহাটি থেকে প্রায় ২৪৫ কি.মি. দূরে অবস্থিত হাটশিঙিমারি এই জেলার সদর। জেলা গঠন হওয়ার আগে দক্ষিণ শালমারা-মানকাচর ধুবড়ী জেলার মহকুমা ছিল।

নামর উৎপত্তি
দক্ষিণ শালমারা-মানকাচর নাম দক্ষিণ শালমারা এবং মানকাচর বিধানসভা কেন্দ্রের থেকে এসেছে।

ইতিহাস
দক্ষিণ শালমারা-মানকাচর জেলা ধুবুড়ি জেলার অংশবিশেষ নিয়ে ২০১৬ সালে গঠন করা হয়। ১৫ আগস্ট ২০১৫ সালে অসমের মুখ্যমন্ত্রী তরুণ গগৈ ৫টি নতুন জেলা ঘোষণা করেছিলেন, দক্ষিণ শালমারা-মানকাচর জেলা এই ৫টি নতুন জেলার ভিতর অন্যতম। ৯ ফেব্রুয়ারি ২০১৬ সালে হাটশিঙিমারির এক সরকারি অনুষ্ঠানে সহস্র নাগরিকের উপস্থিতিতে উপায়ুক্ত এম.আই. আহমেদ দক্ষিণ শালমারা-মানকাচরকে নতুন জেলারূপে উদ্বোধন করেন।

ভৌগোলিক অবস্থান
দক্ষিণ শালমারা ও মানকাচর জেলার ক্ষেত্রফল । এর পশ্চিম ও দক্ষিণে বাংলাদেশ, উত্তরে গোয়ালপাড়া জেলা ও  ধুবুড়ি জেলা এববং পূর্ব ও দক্ষিণে মেঘালয় অবস্থিত।

অর্থনীতি

জনউপাত্ত 
এই জেলাটি মুসলিম অধ্যুষিত। এটি আসামের সবাধিক জনঘনত্বের জেলা।

শিক্ষা

সংস্কৃতি

ভাষা
নবগঠিত দক্ষিণ শালমারা মানকাচর জেলায় প্রচলিত ভাষাসমূহের পাইচিত্র তালিকা নিম্নরূপ -

যাতায়াত 
প্রায় রেলপথবিহীন এই জেলার নিকটবর্তী রেলওয়ে স্টেশন হচ্ছে ব্রহ্মপুত্র নদের উত্তরে অবস্থিত ৫৫ কিমি দূরবর্তী ধুবড়ি স্টেশন।

তথ্যসূত্র

আসামের জেলা
 
২০১৬-এ আসামে প্রতিষ্ঠিত
ভারতের সংখ্যালঘু ঘনীভূত জেলা
ক্রীতদাস বাইবেল

ক্রীতদাস বাইবেল  বা দ্য স্লেভ বাইবেল হচ্ছে খ্রিস্টানদের পবিত্র ধর্মগ্রন্থের এমন এক সংস্করণ যা থেকে বাইবেলের অনেক গুরুত্বপূর্ণ অংশ বাদ দেয়া হয়েছিল। মূলত দাস প্রথা টিকিয়ে রাখতে যেভাবে সংশোধন করা হয়েছিল। এর মাধ্যমে ক্রীতদাসদের খ্রীস্টধর্মে দীক্ষা দেয়া হতো। বাইবেলের যেসব কাহিনী তাদের আবার মুক্তির স্বপ্ন দেখাতে পারে, সেসব কাহিনী এই বই থেকে বাদ দেয়া হয়েছিল।

বর্ণনা 
দুশো বছরেরও বেশি সময় আগে প্রকাশিত বাইবেলের এই খন্ডিত সংস্করণের একটি দুর্লভ কপি ওয়াশিংটন ডিসির বাইবেল জাদুঘরে প্রদর্শিত হচ্ছে। বাইবেল জাদুঘরের মাটির নিচের কক্ষটিতে বাইবেলের সরু এই সংস্করণটি আলাদাভাবে চোখে পড়ে। ক্যারিবীয় অঞ্চলে ১৮৩৩ সালে দাস প্রথার বিলোপ ঘটানো হয়। কিন্তু তার আগে পর্যন্ত ঐ অঞ্চলে ক্রীতদাস আনা অব্যাহত ছিল। ক্যারিবিয় অঞ্চলের ব্রিটিশ উপনিবেশ গুলোতে যে সকল আফ্রিকানদের ক্রীতদাস হিসেবে নিয়ে যাওয়া হয়েছিল, তাদের পড়ানোর জন্য এই বাইবেল প্রকাশ করা হয়েছিল। সম্ভবত 'সোসাইটি ফর দি কনভার্সন এন্ড রিলিজিয়াস ইন্সট্রাকশন অব নিগ্রো স্লেভস ইন দ্য ব্রিটিশ ওয়েস্ট ইন্ডিজ নামে একটি ব্রিটিশ মিশনারী সংস্থার জন্য এই বাইবেলটি প্রকাশ করা হয়। ১৮০৮ সালে লন্ডন থেকে এই বাইবেল প্রকাশ করা হয়েছিল। যার আগের বছরই কিনা ব্রিটিশ পার্লামেন্টে ক্রীতদাস ব্যবসা নিষিদ্ধ করে আইন পাশ হয়।

বাদ দেয়া অংশ
নূতন নিয়মের ৫০ ভাগ, এবং পুরাতন নিয়মের ৯০ ভাগ এই বাইবেল থেকে বাদ দেয়া হয়েছিল। বিশেষ করে স্বাধীনতা এবং মুক্তি সংক্রান্ত বিষয়গুলো এবং যাত্রাপুস্তকেরও অনেক অংশ।

যাত্রাপুস্তক অংশটিতে মূলত মিশরে ইসরাইলীদের অবরুদ্ধ দশা এবং শেষ পর্যন্ত প্রতিশ্রুত ভূমিতে তাদের মুক্তির কথা বলা আছে। ক্রীতদাস প্রথার শিকার হওয়া আফ্রিকানরা যে বাইবেলের এই অংশটির প্রতি আকৃষ্ট হতেন, তার ঐতিহাসিক কারণ ছিল। কারণ এই ইসরাইলীদের সঙ্গে তারা নিজেদের অনেক মিল দেখতে পেতো। কারণ তারাও অন্য একটি দেশে বন্দী অবস্থায় ছিলেন। তারাও মুক্তির স্বপ্ন দেখতেন। তারা ভাবতেন, আমরা যদি ঈশ্বরের ওপর বিশ্বাস রাখি, আমরাও একদিন মুক্তি পাব। ঈশ্বর আমাদের মুক্তি দেবেন।

তথ্যসূত্র 

বাইবেলের সংস্করণ ও অনুবাদ
ব্রিটিশ রাজত্বে দাসত্ব
বাইবেল সম্পর্কিত বিতর্ক
অ্যানা পপলেওয়েল

অ্যানা ক্যাথরিন পপলেওয়েল (জন্ম ১৬ই ডিসেম্বর ১৯৮৮) একজন ব্রিটিশ চলচ্চিত্র, টেলিভিশন এবং মঞ্চ অভিনেত্রী। তিনি দ্য ক্রিনকলস অব নার্নিয়া চলচ্চিত্র ধারাবাহিকে সুজান পেভেনসি, হালো ৪: ফরোয়ার্ড আনটু ডন চলচ্চিত্রে সাইলার সিলভা এবং টিভি সিরিজ রিনে লেডি লোলা চরিত্রে অভিনয়ের জন্য পরিচিত।

চলচ্চিত্র তালিকা

পুরস্কার ও মনোনয়ন

তথ্যসূত্র 

ইংরেজ চলচ্চিত্র অভিনেত্রী
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
লন্ডনের অভিনেত্রী
ইংরেজ শিশু অভিনেত্রী
ব্রিটিশ টেলিভিশন অভিনেত্রী
ব্রিটিশ মঞ্চ অভিনেত্রী
১৯৮৮-এ জন্ম
আল্লামা ইকবাল এক্সপ্রেস

আল্লামা ইকবাল এক্সপ্রেস () হচ্ছে পাকিস্তান রেলওয়ে কর্তৃক পরিচালিত দৈনিক একটি যাত্রীবাহী ট্রেন যা পাকিস্তানের দুটি গুরুত্বপূর্ণ শিল্পকেন্দ্র করাচি ও শিয়ালকোটের মধ্যে চলাচল করে। ১,৩৬২ কিলোমিটারের (৮৬২ মাইল) দূরত্ব অতিক্রম করতে যাত্রার সময় লাগে প্রায় ২৫ ঘণ্টা এবং ৩০ মিনিট, করাচি-পেশাওয়ার রেলওয়ে লাইন, শাহদারা বাগ-চাক আমরু ব্রাঞ্চ লাইন এবং ওয়াজিরাবাদ-নারোওয়াল ব্রাঞ্চ লাইন বরাবর ভ্রমণ করা যায়।

ইতিহাস 
আল্লামা ইকবাল এক্সপ্রেস পাকিস্তানের পুরাতন এক্সপ্রেস ট্রেনগুলির মধ্যে অন্যতম, ১৯৪০ সালের শুরুর দিকে "শাহিন এক্সপ্রেস" হিসেবে করাচি থেকে শিয়ালকোট ফয়সালাবাদ পথ দিয়ে চলত। ১৯৮৫ সালে, পাকিস্তানের বিখ্যাত কবি আল্লামা ইকবালের সম্মানে শাহিন এক্সপ্রেস নাম পরিবর্তন করে আল্লামা ইকবাল এক্সপ্রেস নামে নামকরণ করা হয়।

রুট 
১৯৯৮ সালে, আল্লামা ইকবাল এক্সপ্রেস ওয়াজিরাবাদ জংশন থেকে শিয়ালকোট জংশন ভায়া পুননির্দেশিত হয়। ২০০৪ সালে, এটি পুনরায় বর্তমান ভায়া নারোওয়াল জংশনে পুননির্দেশিত হয়।

 করাচি ক্যান্টনমেন্ট–'' শাহদারা বাগ জংশন ভায়া করাচি–পেশাওয়ার রেলওয়ে লাইন
 শাহদারা বাগ জংশন–নারোওয়াল জংশন ভায়া শাহদারা বাগ–চাক আমরু ব্রাঞ্চ লাইন
 নারোওয়াল জংশন–শিয়ালকোট জংশন ভায়া ওয়াজিরাবাদ–নারোওয়াল ব্রাঞ্চ লাইন

স্টেশন স্টপসমূহ

উপকরণ 
ট্রেনটি ১৬ টি অংশ, ১টি পাওয়ার ভ্যান এবং ১টি লাগেজ ভ্যান কোচের সমন্বয়ে গঠিত। ট্রেনটি সম্পূর্ণভাবে ডিজেল ট্র্যাকশনের উপর চলে।

আরও দেখুন 
 পাকিস্তান রেলওয়ে

তথ্যসূত্র 

পাকিস্তানের নামযুক্ত যাত্রীবাহী ট্রেন
পাকিস্তানের যাত্রীবাহী ট্রেন
শিয়ালকোটের যানবাহন
মুহাম্মদ ইকবাল
অল্টেয়ার (ভবন)

অল্টেয়ার শ্রীলংকার বৃহত্তম শহর কলম্বোয় নির্মাণাধীন একটি আবাসিক ও বাণিজ্যিক ভবন। এই ভবনটি হল একটি ৬৮ তলা বিশিষ্ট উল্লম্ব টাওয়ার এবং ৬৩ তলা বিশিষ্ট হেলানো টাওয়ারের স্থাপত্য। ২৪০ মিটার উচু ভবনটির নির্মাণ শেষ হওয়ার পরে কলম্বোর সুউচ্চ ভবনগুলির মধ্যে একটি হবে। ভবনটি ২ একর জমিতে বীড়া লেকের তীরে অবস্থিত।

অবস্থান 
ভবনটি কলম্বোর কেন্দ্রে অবস্থিত, শহুরে উন্নয়ন কর্তৃপক্ষ পথচারীর-একমাত্র প্রাঙ্গনে রূপান্তর করার জন্য ৪০,০০০ বর্গফুট (৩,৭০০ মিটার) রাস্তার স্তরে উচ্চ-রাস্তার উপাদান তৈরির জন্য পরিকল্পনা করেছে। দুর্ঘটনা কমাতে, যান চলাচল নতুন রাস্তা দিয়ে চালু করা হবে; যান চলাচলের বিশ্লেষণ অনুযায়ী, ভ্রমণের সময় ১৪ সেকেন্ডের মধ্যে বৃদ্ধি পাবে। অবস্থানের কারণে ভবনটি বিরালা লেক এবং ভারত মহাসাগরের ২৭০ ডিগ্রি অনির্বাচিত দৃশ্য উপভোগ করবে।

বৈশিষ্ট্য 
অল্টেয়ার ৪০০+ বিলাসবহুল অ্যাপার্টমেন্ট (৩ বেডরুম, ৪ বেডরুম এবং পেন্টহাউস) নিয়ে গঠিত হবে, যেগুলি ১,৫০০ বর্গফুট (১৪০ বর্গ মিটার) থেকে ৪,০০০ বর্গফুট (৩৭০ বর্গ মিটার) আয়তন বিশিষ্ট হবে। পাশাপাশি, ৬৩ তম তলায় একটি পুল, লাউঞ্জ এবং পার্টি এরিনা সাথে স্কাই গার্ডেন থাকবে।

নকশা এবং নির্মাণ 
এই নকশাটি সাফদি ডিজাইনের মোশে সাফদি দ্বারা নকশা করা হয়েছে, যিনি সিঙ্গাপুরের মারিনা বে স্যান্ডসের  স্থপতি ছিলেন।

অল্টেয়ার দুটি কাঠামো দ্বারা গঠিত, একটি ২৪০ মিটার উল্লম্ব টাওয়ার এবং একটি ২০৯-মিটার উচু হেলানো টাওয়ার গঠিত। হেলানো টাওয়ারটি ৫ থেকে ৩৯ তম তালা পর্যন্ত হেলানো ভাবে নির্মিত এবং ৩৯ তম তালার উপর থেকে ২০৯ মিটারের উচ্চতায় ছাদের স্তর পর্যন্ত ভবনটি উল্লম্বভাবে নির্মিত।

ভবনের কাঠামোগত কাজের সমাপ্তি ডিসেম্বর ২০১৭ সালে "টপিং আউট" দ্বারা চিহ্নিত করা হয়েছিল। অভ্যন্তরীণ কাজ বর্তমানে চলছে এবং আল্টিয়ার ভবনের ২০১৮ সালের মধ্যে সম্পন্ন হওয়ার সময়সূচী রয়েছে।

তথ্যসূত্র

বহিঃসংযোগ 
 Official site 
 South City Projects

কলম্বোর ভবন ও স্থাপনা
শ্রীলঙ্কার আবাসিক ভবন
শ্রীলঙ্কার গগনচুম্বী অট্টালিকা
ডেনিস মাইকেল রোহান

ডেনিস মাইকেল রোহান একজন অস্ট্রেলীয় পর্যটক। ওয়ার্ল্ডওয়াইড চার্চ অফ গড নামক এভাঞ্জেলিকাল খ্রিষ্টান গোষ্ঠীর সদস্য ছিলেন। তার ধারণা ছিল যে মসজিদুল আকসা পুড়িয়ে ফেলার মাধ্যমে তিনি যীশুর দ্বিতীয় আগমনকে ত্বরান্বিত করতে পারবেন এবং ইহুদি মন্দির তৈরীর পথ করতে পারবেন। ১৯৬৯ খ্রিষ্টাব্দের ২১ আগস্ট রোহান কর্তৃক আল-আকসা মসজিদে অগ্নিকান্ডের ঘটনা ঘটে। রোহানকে এরপর একটি মানসিক হাসপাতালে ভর্তি করা হয়। এই ঘটনার প্রেক্ষিতে সেই বছর রাবাতে মুসলিম দেশগুলোর এক বৈঠক অনুষ্ঠিত হয়। সৌদি আরবের তৎকালীন বাদশাহ ফাহাদ বিন আবদুল আজিজ এর উদ্যোক্তা ছিলেন। এই অগ্নিকান্ডের ঘটনা ওআইসি গঠনের ক্ষেত্রে প্রভাবকের ভূমিকা পালন করেছে।

তথ্যসূত্র

১৯৪১-এ জন্ম
ইসরায়েলি-ফিলিস্তিনি সংঘাত
ইসরায়েলি-ফিলিস্তিনি সংঘাতের ব্যক্তি
রঘুনাথপুর বিধানসভা কেন্দ্র, পুরুলিয়া

রঘুনাথপুর (বিধানসভা কেন্দ্র) ভারতের পশ্চিমবঙ্গ রাজ্যের  পুরুলিয়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৬ নং রঘুনাথপুর (এসসি) বিধানসভা কেন্দ্রটি রঘুনাথপুর পুরসভা,    রঘুনাথপুর-১, নেতুরিয়া এবং সান্তুরি সমষ্টি উন্নয়ন ব্লক গুলির অন্তর্গত।

রঘুনাথপুর বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর উমা রানী বৌড়ি রঘুনাথপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী, তৃণমূল কংগ্রেসের পূর্ণচন্দ্র বৌড়িকে পরাজিত করেন ​​এবং ২০০১ সালে তৃণমূল কংগ্রেসের মগরাম বৌড়িকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর নটবর বাগদী ১৯৯৬ সালে কংগ্রেসের নবকুমার বৌড়িকে, ১৯৯১ এবং ১৯৮৭ সালে কংগ্রেসের গোপাল দাসকে এবং ১৯৮২ সালে কংগ্রেসের দুর্গাদাস বাউড়িকে পরাজিত করেন। এসইউসি এর বিজয় বাউড়ি ১৯৭৭ সালে  ​​জনতা পার্টির নেপাল বাউড়িকে পরাজিত করেন।

১৯৫১-১৯৭২
১৯৭২ সালে কংগ্রেসের দুর্গাদাস বাউড়ি জয়ী হন। এসইউসি এর হরিপদ বৌড়ি ​​১৯৭১ এবং ১৯৬৯ সালে জয়ী হন। ১৯৬৭ সালে কংগ্রেসের এন. বাউড়ি ​​জয়ী হন। ১৯৬২ সালে কংগ্রেসের শঙ্কর নারায়ণ সিংহদেও জয়ী হন। ১৯৫৭ সালে রঘুনাথপুর একটি যৌথ আসন ছিল। ১৯৫৭ সালে কংগ্রেসের শঙ্কর নারায়ণ সিংহদেও এবং নেপাল বৌড়ি উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কাশীপুর তথা রঘুনাথপুর কেন্দ্রটি যুক্ত ছিল। কংগ্রেসের বুধান মাঝি এবং আনন্দ প্রসাদ চক্রবর্তী উভয়ই যৌথ কেন্দ্র থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
পুরুলিয়া জেলার রাজনীতি
রয়্যাল রাম্বল (২০১৯)

রয়্যাল রাম্বল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৯ সালের ২৭শে জানুয়ারি তারিখে মার্কিন যুক্তরাষ্ট্রের অ্যারিজোনার ফিনিক্সের চেজ ফিল্ডে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি রয়্যাল রাম্বল কালানুক্রমিকের অধীনে প্রচারিত বত্রিশতম অনুষ্ঠান ছিল।

প্রাক-প্রদর্শনে তিনটি সহ মূল অনুষ্ঠান মিলিয়ে মোট ১০টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে সেথ রলিন্স পুরুষদের রয়্যাল রাম্বল ম্যাচ জয়লাভ করেছিল, অন্যদিকে নারীদের রয়্যাল রাম্বল ম্যাচ জয়লাভ করেছিল বেকি লিঞ্চ (এর পূর্বে উদ্বোধনী ম্যাচে বেকি ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে আসকার কাছে পরাজিত হয়েছে)। অন্যান্য শীর্ষস্থানীয় ম্যাচে, ব্রক লেজনার ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ফিন ব্যালরকে, ড্যানিয়েল ব্রায়ান ডাব্লিউডাব্লিউই চ্যাম্পিয়নশিপ ম্যাচে এ জে স্টাইলসকে এবং রোন্ডা রাউজি ডাব্লিউডাব্লিউই র নারী চ্যাম্পিয়নশিপ ম্যাচে সাশা ব্যাংকসকে হারিয়েছে। এই অনুষ্ঠানে জেফ জেরেট কুস্তি লড়েছেন, যিনি নো মার্সি ১৯৯৯-এর পর প্রথমবারের মতো ডাব্লিউডাব্লিউইতে কুস্তি লড়েছেন।

ফলাফল

নারীদের রয়্যাল রাম্বল
ব্র্যান্ড

 – র
 – স্ম্যাকডাউন
 – ২০৫ লাইভ
 – এনএক্সটি
 – এনএক্সটি ইউকে
 – মুক্ত কুস্তিগির
 – বিজয়ী

ম্যান্ডি রোজ ন্যাওমিকে নিষ্কাশন করা পূর্বেই নিষ্কাশিত হয়েছিলেন।
লানা #২৮ নম্বর প্রতিযোগী হিসেবে এসেছিল, তবে প্রাক-অনুষ্ঠানে গোড়ালিতে আঘাত পাওয়ার কারণে তাকে এই প্রতিযোগিতা থেকে বিরত রাখা হয়েছিল। যার ফলে বেকি লিঞ্চ তাকে স্থলাভিষিক্ত করেছেন।

পুরুষদের রয়্যাল রাম্বল
ব্র্যান্ড

 – র
 – স্ম্যাকডাউন
 – এনএক্সটি
 – এনএক্সটি ইউকে
 – মুক্ত কুস্তিগির
 – বিজয়ী

আর-ট্রুথ #৩০ নম্বর প্রতিযোগী হিসেবে এসেছিল, তবে তার প্রবেশের পূর্বেই নিয়া জ্যাক্স তাকে আক্রমণ করে তার স্থানটি দখল করেছে।

তথ্যসূত্র

বহিঃসংযোগ

 

২০১৯
রয়্যাল রাম্বল
রয়্যাল রাম্বল
জানুয়ারি ২০১৯-এ মার্কিন যুক্তরাষ্ট্রে ঘটনা
২০১৯-এ অ্যারিজোনা
ফিনিক্স, অ্যারিজোনায় ঘটনা
ফিনিক্স, অ্যারিজোনায় পেশাদার কুস্তি
কালভার ম্যাক্স এন্টারটেইনমেন্ট

সনি পিকচার্স নেটওয়ার্ক ইন্ডিয়া হচ্ছে একটি ভারতীয় মিডিয়া কোম্পানি, যেটি সনি কর্পোরেশনের একটি সহায়ক সংস্থা। প্রাথমিকভাবে, কর্পোরেশনটি কেবল টেলিভিশন সম্প্রচার ব্যবসা চালানোর জন্য গঠিত হয়েছিল; তবে পরবর্তীতে, এটি বৈচিত্র্যময় হয়ে উঠেছে। এই গ্রুপটিতে এসপিএন প্রোডাকসনস এবং এসপিএন বিতরণকে সহায়ক হিসেবে অন্তর্ভুক্ত করা হয়েছে।

এই কোম্পানিটি সনি এন্টারটেইনমেন্ট টেলিভিশন, সনি টেন, এএক্সএন এবং এর অন্যান্য নেটওয়ার্কগুলোর সাহায্যে ভারতে সনি-এর টেলিভিশন চ্যানেল বিভাগ পরিচালনা করে।

মালিকানাধীন চ্যানেলসমূহ

সম্প্রচারে চ্যানেলসমূহ

বিলুপ্ত চ্যানেলসমূহ

ওটিটি প্ল্যাটফর্ম 
 সনি লিভ

আরও দেখুন
 স্টার স্পোর্টস
 হটস্টার
 ভুট

তথ্যসূত্র

সনি
সনি পিকচার্স নেটওয়ার্ক ইন্ডিয়া
মিডিয়া কোম্পানি টেমপ্লেট
জাপান কোম্পানি টেমপ্লেট
১৯৯৫-এ মহারাষ্ট্রে প্রতিষ্ঠিত
১৯৯৫-এ প্রতিষ্ঠিত ভারতীয় কোম্পানি
ভারতের টেলিভিশন সম্প্রচার কোম্পানি
মুম্বই ভিত্তিক মিডিয়া কোম্পানি
১৯৯৫-এ প্রতিষ্ঠিত গণমাধ্যম কোম্পানি
ভারতের টেলিভিশন নেটওয়ার্ক
ইয়ো ইয়ো হানি সিং

হিরদেশ সিং (; জন্ম: ১৫ মার্চ ১৯৮৩), ইয়ো ইয়ো হানি সিং অথবা হানি সিং নামে অধিক পরিচিত, হলেন একজন ভারতীয় সঙ্গীত পরিচালক, গীতিকার, ভারতীয় পপ গায়ক, সঙ্গীত প্রযোজক এবং চলচ্চিত্র অভিনেতা। তিনি একটি সেশন এবং রেকর্ডিং শিল্পী হিসেবে তার ক্যারিয়ার শুরু করেন, কিন্তু পরবর্তীতে তিনি একজন ভাংড়া সঙ্গীত প্রযোজক হয়ে ওঠেন। তিনি বলিউড চলচ্চিত্রের জন্য সঙ্গীত পরিচালনা শুরু করেছেন।

গানের তালিকা

অ্যালবাম

চলচ্চিত্রের তালিকা

বিতর্ক 
হানি সিং ২০১১ সালের ২৩ জানুয়ারি ও শালিনী তলওয়ারের সঙ্গে  বিবাহবন্ধনে আবদ্ধ হন। তবে ৩ আগস্ট ২০২১ হানি সিংয়ের বিরুদ্ধে গৃহনির্যাতন আইনে মামলা ঠুকে দেন স্ত্রী শালিনী। স্ত্রীর অভিযোগের ব্যাপারে সদুত্তর দিতে হানি সিংকে একটি নোটিশ পাঠিয়েছে দিল্লির তিস হাজারি কোর্ট। অভিযোগের জবাব দিতে ২৮ আগস্ট ২০২১ পর্যন্ত সময় বেঁধে দিয়েছেন আদালত।

তথ্যসূত্র

বহিঃসংযোগ 
 

 

 
ভারতীয় রেপার
ভারতীয় রেকর্ড প্রযোজক
জীবিত ব্যক্তি
দিল্লির সঙ্গীতশিল্পী
পাঞ্জাবি ব্যক্তি
১৯৮৩-এ জন্ম
হোশিয়ারপুরের ব্যক্তিত্ব
পাঞ্জাবি ভাষার সঙ্গীতশিল্পী
ভারতীয় পপ-লোক সঙ্গীতশিল্পী
২১শ শতাব্দীর ভারতীয় সঙ্গীতশিল্পী
এমটিভি ইএমএ বিজয়ী
২১শ শতাব্দীর ভারতীয় গায়ক